Music:LX

music:LX war eng lëtzebuergesch Associatioun ouni Gewënnzweck déi d'Zil hat, Musek aus Lëtzebuerg am Ausland z'ënnerstëtzen a bekannt ze maachen.http://www.europejazz.net/musiclx (gekuckt de 24. Abrëll 2017)paperjam.lu: Aller au-delà des frontières (7. Februar 2016) Si gouf den 30. Juli 2009 gegrënnt ginn.Statuten Si ass 2021 zesumme mat Reading Luxembourg an der Asbl Kultur lx opgaangen.paperjam.lu: Kultur lx entre en scène pour promouvoir la culture luxembourgeoise vum Fabien Rodrigues (6. Juli 2021)

 Opbau an Aufgab 
music:LX hat véier Haaptaufgabeberäicher:
 Ënnerstëtzung: Finanziell Ënnerstëtzung vu Lëtzebuerger Kënschtler a Gruppen, déi e Wierk am Ausland vermaarte wëllen oder am Ausland optrieden.
 Informatioun: Informatiounen iwwer déi Lëtzebuerger Musekszeen verbreeden - souwuel fir Leit, déi an der Museksindustrie beschäftegt sinn, wéi och fir de grousse Public.
 Networking: Lëtzebuerger an international Kënschtler mateneen a Verbindung setzen.
 Promotioun: Promotioun vu Musek aus Lëtzebuerg, ënner anerem iwwer der Organisatioun hir Websäit a Facebook-Säit.

De President vum Verwaltungsrot war de Bob Krieps (Kulturministère), Vizepresident de John Rech (Sänger bei Dream Catcher), Sekretär den Olivier Toth (Manager vun der Rockhal) an Tresorier de Gast Waltzing.musiclx.lu: Board of Administration (gekuckt de 24. Abrëll 2017)

Den Direkter war de Patrice Hourbette, de virdrun Verantwortleche fir den Exportbureau fir franséisch Musek zu London war.gouvernement.lu: Octavie Modert présente l'asbl Music:LX, une aide à la professionnalisation des musiciens  (14. Februar 2011)

D'Associatioun gouf vum Lëtzebuerger Kulturministère finanzéiert, 2011 zum Beispill krut si 100.000 Euro.

Zu de Kënschtler, déi vu music:LX ënnerstëtzt goufe gehéieren ënner anerem Inborn, Seed to Tree, Hal Flavin, Mutiny on the Bounty.wort.lu: New website launch for music:LX (14. Mäerz 2012)

 Export Artists of the Year Award 
D'Associatioun huet tëscht 2012 an 2019 de Präis Export Artists of the Year u Kënschtler a Gruppen, déi sech am beschten am d'Ausland "verkaaft" hunn:

 2012 
 Mutiny on the Bounty an der Kategorie "Rock/Pop/Electro"
 Pascal Schumacher an der Kategorie "Jazz"Export Artists of the Year 2012

 2013 
 Francesco Tristano an der Kategorie "Rock/Pop/Electro"
 Reis / Demuth / Wiltgen an der Kategorie "Jazz"
 Jean Muller an der Kategorie "Classical"Export Artists of the Year 2013

 2014 
 Natas Loves You an der Kategorie "Rock/Pop/Electro"
 Michel Reis an der Kategorie "Jazz"
 Cathy Krier an der Kategorie "Classical"Export Artists of the Year 2014

 2015 
 Mutiny on the Bounty an der Kategorie "Rock/Pop/Electro"
 Jeff Herr Corporation an der Kategorie "Jazz"
 Artemandoline an der Kategorie "Classical/Contemporary"
 Gast Waltzing (ouni Kategorie)Export Artists of the Year 2015: hei an hei

 2016 
 Say Yes Dog an der Kategorie "Rock/Pop/Electro"
 Greg Lamy an der Kategorie "Jazz"
 Trio Koch an der Kategorie "Classical/Contemporary"wort.lu: Die Exportkünstler des Jahres 2016 (7. Dezember 2016)

 2017 
 Dream Catcher an der Kategorie "Rock/Pop/Electro"
 Dock in Absolute an der Kategorie "Jazz"
 United Instruments of Lucilin an der Kategorie "Classical/Contemporary"musiclx.lu: Export Artists of the year 2017 Awards

 2018 
2018 goufen déi dräi Music:LX-Präisser am Kader vun enger méi grousser Zeremonie an der Rockhal annoncéiert, der éischter Editioun vun de Luxembourg Music Awards.Jeff Schinker in tageblatt.lu: Politischer Druck auf rotem Teppich: Die „Luxembourg Music Awards“ polemisieren" (20. Dezember 2018)
 Rome an der Kategorie "Rock/Pop/Electro"
 Reis Demuth Wiltgen an der Kategorie "Jazz"
 Christoph Sietzen an der Kategorie "Classical/Contemporary"

 2019 
 Seed to Tree an der Kategorie "Rock/Pop/Electro/Urban"
 Dock in Absolute an der Kategorie "Jazz"
 Orchestre Philharmonique de Luxembourg an der Kategorie "Classical/Contemporary"eldoradio.lu: D'Music LX Awards 2019 goufe verdeelt (10. Dezember 2019)

Kategorie:Associatiounen a Fondatiounen ouni Gewënnzweck
Kategorie:Musek zu Lëtzebuerg